Små hus tett i tett
Telthusbakken var hovedvei vestover på 1500-tallet. Ferdselen fra Oslo og videre mot vestlandet gikk oppover her, forbi gamle Aker kirke som ligger luftig til på toppen. Gamle Aker kirke fra 1100-tallet er forøvrig Oslos eldste gjenværende bygning. Et gammelt sagn forteller at det finnes dragehuler og en sølvskatt i bakken under kirken. Strøket er spennende og egner seg godt til turgåing. Oppe på toppen ved Gamle Aker kirke får du god utsikt over sentrum.
Adresse: Telthusbakken går fra Maridalsveien opp mot Akersbakken, Gamle Aker kirke har adresse Akersbakken 26.